**ŠIAULIŲ LOPŠELIO-DARŽELIO „VAIKYSTĖ“**

**DIREKTORĖS REDOS PONELIENĖS**

**2022 METŲ VEIKLOS ATASKAITA**

2023- Nr.

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |
| --- | --- | --- |
| **2022-ųjų metų tikslas, uždaviniai, priemonės** | **Siekiniai (rezultato vertinimo, produkto kriterijaus pavadinimas ir mato vienetas)** | **Siekinių įgyvendinimo faktas** |
| 1. **Tikslas. Ikimokyklinio ir priešmokyklinio ugdymo poreikių tenkinimas.** | | |
| * 1. **Uždavinys. Vykdyti ikimokyklinio ir priešmokyklinio ugdymo programas, atsižvelgiant į kiekvieno vaiko individualius poreikius ir galimybes.** | | |
| * + 1. Šiaulių lopšelio-darželio „Vaikystė“ ikimokyklinio ugdymo programos įgyvendinimas. | Grupių sk. – 8  Vaikų sk. – 150 | Grupių sk. – 8  Vaikų sk. – 151 (2022 m. rugsėjo 1 d.) |
| * + 1. Priešmokyklinio ugdymo bendrosios programos įgyvendinimas. | Grupių sk. – 2  Vaikų sk. – 40 | Grupių sk. – 2  Vaikų sk. – 41 (2022 m. rugsėjo 1 d.) |
| * + 1. Veiksmingos švietimo pagalbos vaikui teikimas. | Vaikų, gaunančių skirtą specialistų (logopedo, specialiojo pedagogo, socialinio pedagogo) pagalbą – 100 proc. | Visiems vaikams, kuriems skirta, teikta švietimo pagalba. Vaikų sk. (logopedo) – 39 (specialieji ugdymosi poreikiai: dideli – 22, vidutiniai – 7, nedideli – 10) (2022 m. rugsėjo 1 d.).  Vaikų sk. (soc. pedagogo) – 20.  Vaikų sk. (spec. pedagogo) – 6. |
| * + 1. Edukacinių projektų, programų įgyvendinimas (STEAM, sveikatos stiprinimo, socialinio emocinio ugdymo). | Vaikų, dalyvaujančių sveikatinimo projektuose, programose sk. – 190  Vaikų, dalyvaujančių SEU programose, projektuose sk. – 80  STEAM plano įgyvendinimas – 1 | Vaikų, dalyvaujančių sveikatinimo projektuose, įstaigos sveikatos stiprinimo programoje sk. – 192.  Vaikų, dalyvaujančių SEU programose, projektuose sk. – 120.  STEAM plane numatytų priemonių sk. – 12, įgyvendintų priemonių sk. – 12.  Įstaigos pedagogų organizuotų ir įgyvendintų eTwining projektų, kuriems suteikti nacionaliniai ir Europos kokybės ženkleliai sk. – 2 („Sveikata – tai dovana!“/ Health is a precious present!, „Ekologinis raštingumas“ / Ecological Literacy). |
| * + 1. Neformaliojo ugdymo programų įgyvendinimas | Vaikų sk. (muzikos) – 190  Vaikų, dalyvaujančių papildomajame ugdyme (būreliuose), sk. – 80 | Vaikų sk. (muzikos) – 192.  Vaikų sk. (šokio) – 192.  Papildomo ugdymo (būrelių) veikla organizuojama nuo 2022 m. spalio 1 d.  Vaikų, lankančių būrelius, sk.: ankstyvojo anglų kalbos ugdymo – 49, sportinių šokių – 49, dailės – 46 , robotikos – 24 , futbolo – 13. |
| **1.2. Uždavinys. Sudaryti sąlygas pedagogų profesiniam tobulėjimui.** | | |
| 1.2.1. Dalyvavimas kvalifikacijos tobulinimo renginiuose (seminaruose, kursuose, konferencijose ir kt.), pranešimų skaitymas*.* | Kvalifikacijos tobulinimo renginiuose dalyvaujančių pedagogų sk. – 21  Skaitytų pranešimų sk. – 3 | 100 proc. mokytojų dalyvavo ilgalaikėse kvalifikacijos tobulinimo programose (narystė „Besimokančių darželių tinkle“, dalyvavimas tęstinėje kvalifikacijos tobulinimo programoje „Tūkstantmečio darželis“).  Renkantis kvalifikacijos tobulinimo renginius atsižvelgiama į Kvalifikacijos tobulinimo prioritetus nacionaliniu mastu bei įstaigos ugdytinių silpnąsias pasiekimų sritis.  *Sakytinės ir rašytinės kalbos pasiekimų sritis*: 6 renginiai (seminarai, vebinarai, paskaitos) (dalyvavo 4 pedagogai ir pagalbos vaikui specialistai).  Vestos atviros veiklos – 2 (A. Dauskurdienė).  Skaitytas 1 pranešimas respublikinėje konferencijoje (S. Vileikienė).  *Skaičiavimo ir matavimo, problemų sprendimo pasiekimų sritis*:  Skaitytų pranešimų tarptautinėse ir respublikinėse konferencijose, metodinėse dienose sk. – 3. Dalyvavimas kvalifikacijos tobulinimo programoje ikimokyklinio, priešmokyklinio ir pradinio ugdymo pedagogams dirbantiems Šiaulių miesto ugdymo įstaigose „Ankstyvasis STEAM ugdymas: kas, kaip ir kodėl?“, dalyvavimas seminare „STEAM ugdymas lyderystei: STEAMukas šviesos karalystėje“. |
| 1.2.2. Sąlygų pedagogams ir pagalbos vaikui specialistams siekti karjeros ir įgyti jų kompetenciją ir praktinę veiklą atitinkančią kvalifikacinę kategoriją sudarymas. | Besiatestuojančių pedagogų sk. – 1  Atestacijos programos įgyvendinimas – 1 | Atestuotų pedagogų sk. – 1 (suteikta vyr. mokytojo kvalifikacinė kategorija). |
| **1.3. Uždavinys. Sudaryti sąlygas bendruomenės narių saviraiškiam dalyvavimui įstaigos veikloje.** | | |
| 1.3.1. Bendravimas ir bendradarbiavimas su įstaigos bendruomene. | Įgyvendinama programa „Darni mokykla“ – 1 | Programos „Darni mokykla“ plane numatytų priemonių sk. – 20 , įgyvendintų priemonių sk. – 19. |
| 1.3.2. Bendravimas ir bendradarbiavimas su socialiniais partneriais. | Organizuotų renginių sk. – 3  SKU veiklų sk. – 2 | Kartu su soc. parteriais organizuoti renginiai:  Kiemo šventė (Šiaulių menų mokykla, VUŠA Steam centras).  III respublikinė ankstyvojo amžiaus vaikų ugdytojų metodinė-praktinė konferencija „Šiandienos vaikai – ateities visuomenė (kartu su Šiaulių l/d „Trys nykštukai“) .  Gerosios patirties savaitė „Kolega – kolegai“ (kartu su Šiaulių l/d „Trys nykštukai“) .  2022 m. organizuotų SKU veiklų sk. – 4. |
| 1. **Tikslas. Lopšelio-darželio aplinkos, skatinančios sėkmingą kiekvieno vaiko ugdymą(si) ir savirealizaciją, tobulinimas.** | | |
| **2.1. Uždavinys: kurti dinamišką, atvirą, funkcionalią, virtualią ugdymo(si) aplinką, papildant ją šiuolaikinėmis ugdymo priemonėmis.** | | |
| 2.1.1.Ugdymo priemonių įsigijimas ir atnaujinimas. | Ugdymo priemonių atnaujinimas – 30 proc. | 2022 m. įsigyta ugdymo priemonių, skirtų pažinimo (2 mokomosios STEAM lentos su priedais, 4 magnetiniai konstruktoriai, 5 LEGO konstruktoriai, 6 kaleidoskopai, stalo žaidimai „STEAM dėlionė“, dėlionė „Mokslas apie žmogaus anatomiją“ ir t.t.), komunikavimo (lavinamoji lenta, skaidrios figūrėlės „Raidės“, magnetinės lentelės rašymo mokymuisi ir kt.), socialinei, emocinei ir sveikos gyvensenos (sensorinių kamuoliukų rinkinys, sensorinės priemonės, lėlių namas, sėdėjimo pufų rinkinys, edukaciniai grindų lipdukai), kūrybiškumo (kūrybinė atminties ugdymo priemonė, varpelių rinkinys, barškučiai, būgneliai, ksilofonas, tarškynė, popierius, piešimo priemonės ir kt.), skaitmeninei (LED žibintuvėlių rinkinys) kompetencijoms plėtoti. Ugdymo priemonių atnaujinimas – 30 proc. |
| 2.1.2. Elektroninio dienyno, internetinės svetainės palaikymas. | El. dienyno palaikymas – 100 proc.  Internetinės svetainės priežiūra – 100 proc. | Tėvai ir darbuotojai išnaudoja el. dienyno teikiamas galimybes; bendradarbiaujant su dienyno administratoriais, įdiegiamos papildomos funkcijos.  Nuolat peržiūrimas ir atnaujinamas internetinės svetainės turinys, įdiegti saugumo sertifikatai.  Paskelbti 99 informaciniai pranešimai. |
| 2.1.3. Kompiuterinės įrangos atnaujinimas ir priežiūra. | Įsigytos įrangos sk. – 5  Įrangos priežiūra – 100 proc.  Licenzijos – 1 vnt. | 2022 m. įsigyti 6 televizoriai, 1 nešiojamas kompiuteris grupėms.  Įstaiga informacinių technologijų prekėms ir paslaugoms skirtas lėšas taip pat naudoja kompiuterių įrangos priežiūrai, licenzijos išmaniai lentai atnaujinimui, spausdintuvų dažų, USB laikmenų, kietųjų diskų įsigijimui. 2022 m. įsigyta edukacinių online žaidimų vaikams „ChickiMap“ narystė. |
| 2.1.4. Lauko žaidimų aikštelės turtinimas. | Įsigyto inventoriaus sk. – 1  Lauko žaislų ir žaidimų atnaujinimas – žaislų ir žaidimų atnaujinimas – 30 proc.  Smėlio keitimas smėlio dėžėse – 100 proc.  Lauko žaidimų aikštelės patikra – 1 | Įsigytos 2 balansinės supynės.  Vasaros sezono metu įsigyta lauko žaislų ir žaidimų (kamuoliai, krepšinio lentos, smėlio žaislai).  Į lauko žaidimų aikštelės turtinimą aktyviai įsitraukė ugdytinių tėvai: įkurtas „Basų kojų“ takas, „Lauko biblioteka“, įrengtos 2 lauko virtuvėlės, pagamintas „autobusas“, lieptelis, staliukai-ritės.  2022-11-16 atlikta metinė vaikų žaidimų aikštelės kontrolė. |
| **2.2. Uždavinys: gerinti ugdymo(si) sąlygas, užtikrinant saugią ir sveiką ugdomąją aplinką.** | | |
| 2.2.1. Ūkinių ir higienos priemonių įsigijimas. | Higienos priemonių įsigijimas – 100 proc.  Patalpų, kuriose atnaujinti baldai, sk. –1  Apranga ir patalynė – 170 vnt. | Higienos priemonių įsigijimas – 100 proc.  Atnaujinti baldai (įsigyti 6 staliukai vienai grupei).  Įsigyti 92 patalynės komplektai, 8 pagalvės, 74 rankšluosčiai, 7 čiužiniai, 6 antklodės.  Įsigyti darbo rūbai aplinkos darbuotojams (2 džemperiai, 2 kelnės, pirštinės, guminiai batai (darbininkui ir kiemsargiui), 12 prijuosčių ir kepurėlių mokytojų padėjėjoms). |
| 2.2.2. Pastato techninė priežiūra | Pastato techninės priežiūros įgyvendinimas – 100 proc.  Atliktų privalomų patikrų sk. – 3 | Pastato techninė priežiūra vykdoma vadovaujantis Statybos techniniu reglamentu STR 01.07.03:2017. 2022-11-11 atliktas kasmetinis statinio ir jo konstrukcijų techninės būklės vertinimas.  Atliktos privalomo patikros – 4 (elektros grandinių varžos, svarstyklių, termometrų, smėlio). |
| 2.2.3. Pastato sienų, cokolių, nuogrindų, patalpų, įrangos ir komunikacijų atnaujinimas. | Įgyvendintų projektų  (elektros instaliacijos  atnaujinimo, sienų  šiltinimo, radiatorių  keitimo ir kt.) sk. – 1  Suremontuotų patalpų (grupių, kabinetų, salių, laiptinių, koridorių) sk. – 2  Pakeistų vidaus durų sk. – 2 | 2022 metais baigtas pastato elektros instaliacijos atnaujinimas (II korpuso ir rūsio patalpų).  Įstaigai 2022 m. gavus Šiaulių miesto savivaldybės skirtą papildomą finansavimą, atliktas virtuvės remontas, atnaujinta virtuvės įranga (įsigyta konvekcinė krosnis, mėsos malimo, bulvių skutimo mašinos, planetarinė maišyklė, daržovių pjaustymo mašina, elektrinė viryklė, stalų komplektas).  Dalis skirtų lėšų panaudota sienų, lubų atstatymo darbams po elektros instaliacijos keitimo. Atnaujintos 5 grupių, muzikos salės sienos, naujai įrengti visuomenės sveikatos specialisto, direktoriaus pavaduotojo ugdymui kabinetai, atnaujinti logopedų, ūkio dalies vedėjo kabinetai), įrengtos pakabinamos lubos (2 grupėse, 4 rūbinėlėse, muzikos salėje, 2 kabinetuose).  Įrengtų kondicionierių sk. – 12.  Pakeistų vidaus durų sk. – 5. |
| 2.2.4.Lauko aplinkos tvarkymas ir atnaujinimas. | Parengtų projekto paraiškų sk. – 1  Lauko aplinkos tvarkymas – 1 | 2022 metais atlikti medžių šalinimo darbai (Šiaulių m. savivaldybės Miesto ūkio ir aplinkos skyriaus 2021-10-04 leidimas Nr. LŽ-302 kirsti medžius, kurie pažeisti puvinio, kelia pavojų žmonėms ir statiniams). |
| **2022 m. veiklos plano įgyvendinimo analizė**  Šiaulių lopšelio-darželio „Vaikystė“ finansavimo šaltiniai yra savivaldybės biudžeto lėšos (SB), valstybės lėšos (ML), lėšos už teikiamas paslaugas (spec. programa), lėšos gautos iš kitų biudžetinių įstaigų už teikiamas paslaugas; įvairios lėšos iš kitų šaltinių. Šiaulių lopšelio-darželio „Vaikystė“ patvirtinta 2022 m. programos sąmata (vasario mėn.) 792,45 tūkst. Eur pagal šiuos finansavimo šaltinius: savivaldybės biudžeto lėšos – 337,4 tūkst. Eur, mokymo lėšos – 364,5 tūkst. Eur, specialiosios lėšos – 87,4tūkst. Eur, paramos lėšos – 0,8 tūkst. Eur, praėjusių 2021 m. likučiai – 2,35 tūkst. Eur.  2022 m. veiklos plane išskirti 2 tikslai: I tikslas – ikimokyklinio ir priešmokyklinio ugdymo poreikių tenkinimas; II tikslas – lopšelio-darželio aplinkos, skatinančios sėkmingą kiekvieno vaiko ugdymą(si) ir savirealizaciją, tobulinimas.  I tikslo įgyvendinimo priemonės apėmė Šiaulių lopšelio-darželio „Vaikystė“ ikimokyklinio ugdymo programos, Priešmokyklinio ugdymo bendrosios programos ugdymo turinio įgyvendinimą. Atsižvelgiant į vaikų ugdymosi pasiekimų rezultatus ir įstaigos veiklos kryptį, 2022 metais dėmesys skirtas vaikų sakytinės ir rašytinės kalbos ugdymui, problemų sprendimo gebėjimams ugdyti, STEAM elementų integravimui į ugdymosi procesą, vaikų fizinės ir psichinės sveikatos stiprinimui bei sistemingos ir veiksmingos švietimo pagalbos teikimui, švietimo pagalbos specialistams įsitraukiant į grupines ugdomąsias veiklas.  Lopšelyje-darželyje skiriamas dėmesys vaikų fizinės ir psichinės sveikatos stiprinimui, sveikos gyvensenos įgūdžių formavimuisi: įstaiga pripažinta „Sveika mokykla“, „Aktyvia mokykla“, įgyvendinamos socialinio emocinio ugdymo programos „Kimochis“ ir „Zipio draugai“. Dalyvaujama vaisių ir daržovių bei pieno ir pieno produktų vartojimo skatinimo programoje, Ekologiškų ir pagal nacionalinę žemės ūkio ir maisto kokybės sistemą pagamintų maisto produktų vartojimo skatinimo ikimokyklinio ugdymo įstaigose programoje.  Įstaigoje sudaromos sąlygos pedagogų profesiniam tobulėjimui, skatinama dalijimosi gerąja patirtimi kultūra. 2022 m. lapkričio 28 – gruodžio 2 dienomis, bendradarbiaujant su Šiaulių lopšeliu-darželiu „Trys nykštukai“, organizuota dalinimosi gerąja patirtimi savaitė „Kolega – kolegai“, kurios metu 13 įstaigos pedagogų vedė atviras ugdomąsias veiklas kitos įstaigos pedagogams, patys stebėjo kolegų organizuojamus užsiėmimus, reflektavo įgytą patirtį. 2022 m. pedagogai ir vadovai skaitė 5 pranešimus respublikinėse metodinėse-praktinėse konferencijose, forumuose.  Šiaulių lopšelis-darželis „Vaikystė“ 2022 m. dalyvavo iš Europos struktūrinių fondų lėšų bendrai finansuojamame projekte ,,LEAN modelio diegimas Šiaulių m. ikimokyklinėse įstaigose“, kurio tikslas – pagerinti pamatuojamus ugdytinių pasiekimus, nuolat taikant LEAN vadybos metodus ir susikuriant jiems vidinę kompetenciją, kai sertifikuoti darbuotojai pasiekia tokią kvalifikaciją, kad projektui pasibaigus patys be išorinių konsultantų gali mokyti kitus darbuotojus. Mokymų metu įgytos žinios ir praktinė patirtis naudojama siekiant įstaigos veiklos kokybės gerinimo (naudojama idėjų generavimo ir įgyvendinimo dėžutė, organizuojami teminiai veiklos aptarimo susirinkimai, matuojami rezultatai).  2022 m. dėmesys skirtas gabių ugdytinių papildomam ugdymui. Nuo spalio mėn. ugdytiniai turi galimybę lankyti papildomo ugdymo būrelius ir tobulinti skaičiavimo ir matavimo gebėjimus („Robotika“), meninę raišką (dailės-darbelių, sportinių šokių būreliai), fizinį aktyvumą („Aš, mano draugas ir futbolo kamuolys“).  Apie įstaigos veiklą (organizuotus renginius, dalyvavimą projektinėje veikloje, dalinimąsi gerąja patirtimi) informacija skelbta lopšelio-darželio internetinėje svetainėje, *facebook* paskyroje, Šiaulių m. savivaldybės internetinėje svetainėje, Nacionalinės švietimo agentūros svetainėje „Švietimo naujienos“.  II tikslo įgyvendinimo priemonės apėmė saugios ir sveikos aplinkos kūrimą, atnaujinant vidaus patalpas, papildant ugdymo erdves edukacinėmis priemonėmis, įsigyjant higienos priemones ir ūkinį inventorių.  2022 m. toliau tobulinta vidaus ir lauko edukacinė aplinka: atliktas muzikos salės, dalies grupių remontas, pasitelkiant tėvų pagalbą, atnaujintas lauko žaidimų inventorius. Lygiagrečiai ugdymosi sąlygų gerinimo, gerintos ir darbuotojų darbo sąlygos (įrengti nauji visuomenės sveikatos specialisto, direktoriaus pavaduotojo ugdymui kabinetai, atnaujinti logopedų, ūkio dalies vedėjo kabinetai). Siekiant tobulinti vaikų skaitmeninius gebėjimus, aplinka turtinta IT priemonėmis: įsigyti 6 televizoriai grupėms, 1 nešiojamas kompiuteris, organizacijos narystė edukacinių online žaidimų vaikams svetainėje https://chickimap.com/.  2022 m. gautas papildomas finansavimas įstaigos infrastruktūros gerinimui: atlikti antro korpuso elektros instaliacijos keitimo darbai (34 tūkst. Eur), įsigyta virtuvės įranga (9 tūkst. Eur), atliktas virtuvės bei grupių sienų atstatymo (po elektros instaliacijos keitimo) remontas (17 tūkst. Eur). 10 grupių ir 2 salėse įrengti kondicionieriai (13,48 tūkst. Eur). | | |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| **Asmenybės ūgtis**  1. Tobulinti ugdymo kokybę, skatinant individualią ugdytinių pažangą. | 1.1. Didėjanti ugdytinių pažanga sakytinės, rašytinės kalbos ugdymo, skaičiavimo ir matavimo, problemų sprendimo srityse. | 1.1.1. Įstaigos ugdytinių pažanga sakytinės, rašytinės kalbos, skaičiavimo ir matavimo, problemų sprendimo srityse ne mažesnė nei 0,7. | Lyginant 2021 m. rudens ir 2022 m. pavasario pasiekimų vertinimus įstaigoje, stipriausiomis sritimis išlieka santykiai su bendraamžiais (3,5 ir 4,2), santykiai su suaugusiais (3,4 ir 4,2), kasdieniai gyvenimo įgūdžiai (3,4 ir 4,3). Silpniausiomis – sakytinė kalba (3,1 ir 3,8), skaičiavimas ir matavimas (3,1 ir 3,8), problemų sprendimas (3,1 ir 3,7) ir mokėjimas mokytis (3,1 ir 3,8). Didžiausia pažanga stebima kasdienių gyvenimo įgūdžių srityje (0,9), savivokos ir savigarbos, santykių su suaugusiais srityse (0,8). Didesnė pažanga socialinės kompetencijos srityje gali būti paaiškinta tuo, kad įstaigoje skiriamas dėmesys socialiniam emociniam vaikų ugdymui, specialistai veda tiek individualius užsiėmimus, tiek užsiėmimus visai grupei. Mažiausia pažanga fiksuota estetinio suvokimo srityje (0,5). Tokiems pasiekimams įtakos galėjo turėti skirtingi ugdytinių gebėjimai bei aplinkybė, kad minėtu laikotarpiu nebuvo organizuojami papildomi meninio ugdymo užsiėmimai (būreliai). Vaikų pasiekimų ir pažangos apibendrinimai pristatyti pedagogų tarybos posėdžiuose (2022-05-30, Nr. PT-2; 2022-10-13, Nr. PT-4). |
| 1.2. Laiku pastebėti ir nustatyti vaiko gebėjimai ar ugdymosi sunkumai, suteikta pagalba vaikams ir pedagogams. | 1.2.1. Švietimo pagalba teikiama kiekvienam vaikui, turinčiam SUP. | 2021–2022 m. m. pagalba teikta 42 vaikams. 2022 m. gegužės mėn. duomenimis, sutrikimai pašalinti 14,3 proc., pašalinti iš dalies (keitėsi vertinimo išvada) – 85,7 proc.  2022 m. rugsėjo 1 d. duomenimis, į pagalbos gavėjų sąrašą įtraukti 39 ugdytiniai (dideli SUP – 22, vidutiniai SUP– 7, nedideli SUP – 10).  Lygiagrečiai individualios pagalbos vaikams, turintiems PPT išvadas dėl pagalbos teikimo, į švietimo pagalbos specialistų organizuotus grupinius projektus („Pasakų skaitymas kitaip“, „Garsų pasaulyje“, Mano pirmoji vardo raidė“) įsitraukė visi darželio ugdytiniai. |
| 1.2.2. Vaiko gerovės komisijos narių, pedagogų dalyvavimas Šiaulių pedagoginės psichologinės tarnybos organizuojamose konsultacijose SUP tenkinimo srityje. | PPT specialistų konsultacija pedagogams, VGK nariams (2022-01-28).  Paskaita pedagogams, mokytojų padėjėjoms „Netinkamo elgesio korekcijos metodai“ (2022-03-17). Paskaita VGK nariams, pedagogams, auklėtojų padėjėjoms „Kaip atsakyti į vaikų klausimus apie lytiškumą (2022-04-22,29). |
| 1.3. Plėtoti vaikų pasiekimų, pažangos vertinimo sistemą. | 1.3.1. Ne mažiau kaip 70 proc. 5–6 metų ugdytinių patys įsivertina savo pasiekimus. | Visi 4–6 m. ugdytiniai įsivertina savo pasiekimus. Vaikų įsivertinimui taikomi šie metodai: pokalbis (sėkmės, nesėkmės), „nykščio“ metodas, „šviesoforas“, spalvos, emocijų stendas, kortelės „Linksmas“, „Liūdnas“, lipdukai, anspaudai. |
| 1.3.2. Ugdytinių pasiekimai ir pažanga aptariami individualiai su tėvais (aptarimuose dalyvauja 80 proc. tėvų). | Ugdytinių daromą pažangą grupių pedagogai vertina nuolat, o vaikų gebėjimai įvertinami ir aprašomi du kartus per metus: rugsėjo-spalio mėn. (pirminis vertinimas) ir gegužės mėn. (baigiamasis vertinimas). Vaikų pasiekimų ir pažangos aptarimuose (2022 m. gegužės, spalio mėn.) dalyvavo 30 proc. tėvų. Aktyvesnis tėvų įsitraukimas į ugdymo procesą, vaikų pasiekimų ir pažangos vertinimą ir toliau išlieka tobulintina įstaigos veiklos kryptimi. |
| **Ugdymas(is): dialogiškas ir tyrinėjantis**  2.Tobulinti ugdymo procesą, parenkant patirtinį ir personalizuotą ugdymo turinį. | 2.1. Ugdymosi metodų ir formų, leidžiančių kiekvienam vaikui patirti ugdymosi džiaugsmą ir sėkmę, parinkimas. | 2.1.1. 80 proc. ugdytinių dalyvaus patyriminėse veiklose (eksperimentuos, tyrinės, pažins, bandys). | Žaidimų kambaryje sudarytos sąlygos eksperimentuoti, atlikti bandymus; dalis tyrinėjimų organizuojama lauko aplinkoje.  Pedagogai paruošia erdvę (stendai, plakatai, knygos, edukaciniai žaidimai ir pan.) pagal savaitės temą (visoms grupės vienoda). Pažintinė kompetencija plėtojama išvykose už įstaigos ribų. |
| 2.1.2. Pedagogai ugdomojoje veikloje taiko inovatyvius ugdymo metodus, STEAM elementus (nemažiau kaip 1 užsiėmimas per savaitę vedamas STEAM erdvėje; nemažiau kaip 1 kartą per mėnesį organizuojama veikla už įstaigos ribų (4–6 m. ugdytiniams)). | STEAM veiklos organizuojamos „Žaidimų kambaryje“ pagal sudarytą grafiką (1–2 kartus per savaitę kiekvienai ugdytinių grupei).  2022 metais ugdytiniai aktyviai dalyvavo užsiėmimuose už įstaigos ribų.  *Komunikavimo kompetencijos plėtojimas*.  Edukaciniai užsiėmimai Šiaulių miesto savivaldybės viešosios bibliotekos Vaikų literatūros skyriuje (3 grupės).  Išvyka į Radviliškio miesto viešąją biblioteką (1 grupė).  *Pažinimo kompetencijos plėtojimas*.  Dalyvavimas edukaciniame užsiėmime Žaliūkių malūnininko sodyboje „Adventas – tikėjimai, spėjimai, burtai…“ (1 grupė).  Apsilankymas Kurtuvėnų regioninio parko ekspozicijoje „Kraštovaizdžio įvairovė“ (1 grupė).  Išvyka į VUŠA Botanikos sodą (1 grupė).  Dalyvavimas Šiaulių jaunųjų gamtininkų centro edukacijoje „Pajusk emocijas su gyvūnu. Graužikai“ (1 grupė).  Edukaciniai užsiėmimai Šiaulių techninės kūrybos centre („Kas sveria daugiau?“ (1 grupė), „Eksperimentai su cukrumi ir spalvotu vandeniu“ (2 grupės)).  Edukaciniai užsiėmimai VUŠA STEAM centre („Elektros srovės kelias“ (1 grupė), „Nepažintas mikropasaulis: pamatyk nematomą“ (1 grupė)).  Edukaciniai užsiėmimai  Šiaulių lopšelio-darželio „Pasaka“ STEAM centre („Apšviesk namą. Elektros grandinės jungimas“ (2 grupės)).  Veiklos Šiaulių moksleivių namų klubo „Kibirkštis“ saugaus eismo klasėje (4 grupės).  *Pažintis su profesijomis*: Lankymasis Šiaulių karinių oro pajėgų aviacijos bazėje (1 grupė).  Išvyka į Šiaulių rajono Bazilionų gaisrinę (1 grupė).  Išvyka į Lieporių turgelį, kepyklėlę (1 grupė).  Išvyka į sporto klubą (1 grupė).  *Kūrybiškumo kompetencijos plėtojimas.*  Dalyvavimas muzikos instrumentų pristatymo koncerte Dainų muzikos mokykloje (2 grupės).  *Pilietiškumo kompetencijos plėtojimas*  Lopšelio-darželio bendruomenės dalyvavimas Šiaulių miesto gimtadienio šventinėje eisenoje.  *Socialinės, emocinės ir sveikos gyvensenos kompetencijos plėtojimas.*  Dalyvavimas Šiaulių Gytarių dirbtinės dangos stadione vykusiame futbolo festivalyje (1 grupė).  Išvyka į kino teatrą (1 grupė). |
| 2.2. Ugdymo turinys formuluojamas atsižvelgiant į kiekvieno vaiko individualius pasiekimus ir pažangą. | 2.2.1. Planuojant ugdymo turinį el. dienyne numatoma individuali veikla (ugdymo individualizavimas pagal vaiko poreikius, gebėjimus ir kitus ypatumus) kiekvienam vaikui. | El. dienyne prie individualios veiklos pedagogai, švietimo pagalbos specialistai planuoja individualią vaikų veiklą, palieka aktyvias nuorodas, paskirtas užduotis, su kuriomis tėvai gali susipažinti ir kartu su vaikais namuose atlikti, pakartoti. |
| **Gyvenimas mokykloje: saviraiškus dalyvavimas**  3. Stiprinti bendruomenės narių įsitraukimą į įstaigos veiklą | 3.1. Įsitraukusi, informuota įstaigos bendruomenė | 3.1.1. Programos „Darni mokykla“ plano įgyvendinimas, 100 proc. | 2021–2022 m. m. įstaiga dalyvavo darnaus vystymosi įgūdžių formavimo programoje „Darni mokykla“. Pasirinktos tobulintinos sritys „Maistas“, „Darni ugdymo įstaigos bendruomenė“. Sukurta skiltis „Darni mokykla“ lopšelio-darželio internetinėje svetainėje, kurioje skelbta informacija apie planuojamas ir įvykdytas veiklas. Už programoje „Darni mokykla“ numatytų veiklų įgyvendinimą lopšelis-darželis apdovanotas „Žaliuoju diplomu“, kuris parodo, kad ugdymo įstaiga įsipareigojo ir žengė pirmuosius svarbius žingsnius darnios bendruomenės kūrimo link. |
| 3.2. Aktyvi įstaigos savivalda | 3.2.1.Teikti svarstyti klausimai; dalyvavimas įstaigos tarybos posėdžiuose kviestinio nario teisėmis. | 2022 m. vyko 5 Šiaulių lopšelio-darželio „Vaikystė“ tarybos posėdžiai, kuriuose dalyvauta kviestinio svečio teisėmis. Teikiami svarstyti klausimai apėmė direktoriaus veiklos ataskaitos, strateginio veiklos plano, metinio veiklos plano svarstymą, valdymo struktūros tvirtinimą, tarybos atstovų į atestacijos komisiją, mokytojų atrankos komisiją rinkimą. |
| 3.2.2. Pedagogų tarybos posėdžių organizavimas pedagogų profesiniams ir bendriesiems ugdymo klausimams spręsti. | 2022 metais organizuoti 5 pedagogų tarybos posėdžiai. Svarstomi klausimai apėmė direktoriaus, direktoriaus pavaduotojo ugdymui, vaiko gerovės komisijos ataskaitų svarstymą, pedagogų atstovų delegavimo į įstaigos tarybą, metodines, darbo grupes svarstymą, parengtų tvarkos aprašų (Vaikų turizmo renginių organizavimo, Priekabiavimo, seksualinio priekabiavimo, persekiojimo ir smurto prevencijos taisyklių ir kt.) aptarimą, kvalifikacijos tobulinimo plano, STEAM veiksmų plano, „Darnios mokyklos“ programos aptarimą ir kitus informacinius, veiklos organizavimo klausimus. |
|  | 3.2.3. Į sudaromas įstaigos veiklos tobulinimo darbo grupes įtraukti grupių tėvų komitetų atstovai. | Į strateginio veiklos plano 2023–2025 metams rengimo darbo grupę įtrauktas 1 tėvas (direktoriaus 2022-10-31 įsakymas Nr. V-136).  Tėvų atstovai įtraukiami į mokytojų atrankos komisijų narius (stebėtojų teisėmis). 2022 m. 2 tėvai dalyvavo pedagogų atrankose.  Į „Darnios mokyklos“ programos rengimo darbo grupę įtraukti 3 ugdytinių tėvai (direktoriaus 2022-11-10 įsakymas Nr. V-148). |
| **Lyderystė ir vadyba**  4. Dialogo ir susitarimų kultūros puoselėjimas | 4.1. Tikslingai panaudoti apibendrinti pokalbių, apklausų rezultatai, įstaigos veiklos kokybės gerėjimas | 4.1.1. Periodinių veiklos aptarimo pokalbių su pedagogais ir aplinkos (ūkio) darbuotojais organizavimas (2022 m. I, II ketv.). | Veiklos aptarimo pokalbiai su aplinkos (ūkio) darbuotojais, administracija organizuoti 2022 m. sausio mėn., su pedagogais – gegužės mėn. Pokalbių metų aptartos stipriosios ir tobulintinos darbuotojų veiklos sritys, kvalifikacijos tobulinimo poreikiai.  Grupių pedagogų apklausa, siekiant išsiaiškinti ugdymo kokybės tobulinimo galimybes, organizuota 2022-10-17-2022-11-07. Apklausos rezultatai aptarti 2022-11-16 pedagogų tarybos posėdyje Nr. PT-5.  Atsižvelgiant į pedagogų išsakytus lūkesčius, organizuota savaitė „Kolega – kolegai“ (2022 m. lapkričio 28 – gruodžio 2 d.), kurios metu įstaigos pedagogės vedė atviras veiklas bei pačios stebėjo kito darželio kolegių vedamas veiklas, vėliau aptarė veiklos rezultatus, tolesnes veiklos ir bendradarbiavimo kryptis. |
| 4.1.2. Tėvų apklausos dėl įstaigos veikos kokybės gerinimo organizavimas (2022 m. II ketv.). | Tėvų apklausa dėl įstaigos veiklos kokybės tobulinimo organizuota 2022-10-17-2022-11-07.  Tyrimo rezultatai pristatyti 2022-11-10 grupių tėvų komitetų posėdyje Nr. 2, 2022-11-16 pedagogų tarybos posėdyje Nr. PT-5).  Atsižvelgiant į apklausos rezultatus, numatytos 2023 m. veiklos plano kryptys; į dalį tėvų lūkesčių reaguota iškart (2022 m. gruodžio 12–16 dienomis organizuota „Atvirų durų“ savaitė, kurios metu tėvai savo vaikų grupėse vedė užsiėmimus, lydėjo į veiklas ir kt. Užsiėmimus vaikams vedė 34 ugdytinių tėvai. |
| 4.2. Pasidalinta lyderystė, prisiimantys atsakomybę už savo veiklos rezultatus, darbuotojai | 4.2.1. Bendra darbuotojų grupių (pedagogų, aplinkos darbuotojų, virtuvės darbuotojų, administracijos) veikla, siekiant gerinti vaikų pasiekimus (LEAN projekto veiklų įgyvendinimas). | Siekiant gerinti vaikų pasiekimus, į ugdymo procesą įsitraukia ne tik grupių personalas ir specialistai, bet ir aplinkos darbuotojai. 2022 m. lapkričio mėn. virtuvės darbuotojos vedė edukacinius-pažintinius užsiėmimus PUG vaikams „Kaip atsiranda pyragas ant mūsų stalo“. Virtuvės darbuotojos aktyviai įsitraukia į įstaigoje organizuojamus renginius (kiemo šventę, rudenėlio šventę ir kt.). |
| 4.3. Geresnis įstaigos veiklos kokybės įsivertinimo organizavimas ir vykdymas. | 4.3.1. Bendrojo vertinimo modelio taikymas įstaigos veiklos kokybės vertinime. | 2022 m. vasario mėn. atliktas įstaigos veiklos kokybės vertinimas pagal pasirinktą galimybių kriterijų „Žmonės“.  Vertinimą atliko 2021-12-14 direktoriaus įsakymu Nr. V-166 sudaryta darbo grupė bendrojo vertinimo modelio taikymui įstaigoje. |
| **Mokykla: besimokanti organizacija**  5. Bendradarbiauti su vietos bendruomene, išorinėmis organizacijomis, kitomis mokyklomis. | 5.1. Tikslinių partnerysčių plėtojimas. | 5.1.1. Bendradarbiavimo su socialiniais partneriais sutartyse numatytų veiklų įgyvendinimas (įgyvendintų bendrų veiklų sk. – 7). | Bendradarbiavimas su futbolo akademija „Šiauliai“ (futbolo festivalis, skirtas paminėti Lietuvos futbolo 100-metį) (2 gr.).  Bendradarbiavimas su Šiaulių m. viešosios bibliotekos vaikų literatūros skyriumi (3 bendri renginiai).  Įsitraukta į Lieporių mikrorajono lopšelių-darželių bendradarbiavimo sutartyje numatytas veiklas (priešmokyklinio amžiaus grupių nuotolinė viktorina „Lietuva – mano tėvynė“ (org. Šiaulių l/d „Vaikystė“), sporto renginys „Sportuokime su Baltrex“ (org. Šiaulių l/d „Bitė”), Šaškių turnyras (II turas) (org. Šiaulių l/d „Gintarėlis“), sporto šventė „Dainuokim, šokim ir sportuokim“ (org. Šiaulių l/d „Voveraitė“).  Įsitraukta į socialinio partnerio – Šiaulių Gegužių progimnazijos – organizuotus renginius (Lieporių mikrorajono lopšelių darželių priešmokyklinių grupių kūrybinės dirbtuvėlės „Meno sodo obuoliukai“) (2 gr.).  Bendradarbiavimas su Gegužių progimnazija ugdymo tęstinumo klausimais (lopšelio-darželio PUG pedagogų susitikimai su pradinių klasių mokytojomis). |
| 5.1.2. Naujų bendradarbiavimo sutarčių iniciavimas (pasirašytos 2 bendradarbiavimo sutartys su išorinėmis organizacijomis). | 2022-11-28 pasirašyta bendradarbiavimo sutartis su Šiaulių lopšeliu-darželiu „Trys nykštukai“, 2022-12-20 atnaujinta bendradarbiavimo sutartis su futbolo akademija „Šiauliai“. |
| 5.2. Socialinio pilietinio ugdymo veiklos su socialiniais partneriais. | 5.2.1. Viktorinos pilietiškumo tema organizavimas, įtraukiant Lieporių mikrorajono ugdymo įstaigų ugdytinius (2022 m. I ketv.). | 2022-02-15 Šiaulių l/d „Vaikystė“ (grupės „Aguona“ ir „Našlaitė“) kartu su socialiniais partneriais – lopšeliais darželiais „Bitė“ (grupės „OHO“, „AI“), „Gintarėlis“ (grupė „Drugeliai“), „Voveraitė“ (grupės „Smalsučiai“, „Svirpliukai“) paminėjo Vasario 16-ąją, Lietuvos valstybės atkūrimo dieną, viktorina „Mes – Lietuvos vaikai“. Viktorinai klausimus kūrė Gegužių progimnazijos 8-okai. |
|  | 5.2.2. SKU modelio įgyvendinimas (planuojamos 2 veiklos). | Įgyvendintos 4 SKU veiklos:  Klausimų viktorinai „Mes – Lietuvos vaikai“ rengimas (2022-02-15, 3 Gegužių progimnazijos mokiniai);  Lietuvos mažųjų žaidynių festivalio atidarymas, talkinimas atliekant užduotis (2022 m. balandis, 6 Gegužių progimnazijos mokiniai);  Kiemo šventės „stotelių“ priežiūra, talkinimas organizuojant veiklas (2022-05-31, 6 Gegužių progimnazijos mokiniai). Mankštos organizavimas dienai be automobilio paminėti „Rieda ratai rateliukai“ (2022-09-16, 3 Gegužių progimnazijos mokiniai). |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Gauta parama pagal „Ekologiškų ir pagal nacionalinę žemės ūkio ir maisto kokybės sistemą pagamintų maisto produktų vartojimo skatinimo ikimokyklinio ugdymo įstaigose“ programą (2022 m. vasario–balandžio mėn.). | Ugdytiniai turėjo galimybę maitintis kokybiškesniais, sveikatai palankesniais maisto produktais. |
| 3.2. Dalyvauta neformalioje darbo grupėje, rengiant Šiaulių miesto savivaldybės švietimo įstaigų veiklos kokybės sistemos modelį (2022 m. gegužės mėn.). | Naudojant kokybės vadybos metodus įstaigos veiklai tobulinti, atliekant įstaigos veiklos kokybės vertinimą, galima naudotis darbo grupės parengtu modeliu: išskirtais pagrindiniais kokybės vadybos sistemos principais, procesais (strateginis valdymas, ugdymas, finansų valdymas, duomenų apsauga, personalo valdymas ir komunikacija, kurie išskaidyti į sub-procesus (veiksmai, rezultatai, vidiniai ir išoriniai dokumentai)). |
| 3.3. Skaitytas pranešimas „Pedagogų kvalifikacijos tobulinimas: reikalavimų ir lūkesčių (ne)dermė“ III respublikinėje ankstyvojo amžiaus vaikų ugdytojų metodinėje-praktinėje konferencijoje „Šiandienos vaikai – ateities visuomenė“ (2022 m. lapkričio 4 d., Šiauliai). | Dalijimosi kultūros puoselėjimas, pedagogų motyvavimas (savo asmeniniu pavyzdžiu) aktyviai gerosios patirties sklaidai, bendradarbiavimas su kitomis ikimokyklinio ugdymo įstaigomis. |
| 3.4. Organizuotas respublikinis ikimokyklinio ugdymo įstaigų vadovų forumas „Vadovo valanda“ (2022 m. lapkričio 22 d., Šiauliai) (organizacinis komitetas – Ikimokyklinio ugdymo įstaigų vadovų asociacijos Šiaulių skyriaus taryba). | Miesto reprezentavimas, bendradarbiavimo kontaktų mezgimas, idėjų įstaigos veiklos kokybės tobulinimui paieška. |
| 3.5. Kartu su bendraautore D. Dambrauskiene skaitytas pranešimas „Vadovo supergalios“ respublikiniame ikimokyklinio ugdymo įstaigų vadovų forume „Vadovo valanda“ (2022 m. lapkričio 22 d., Šiauliai). | Įstaigos reprezentavimas, dalijimosi gerąja patirtimi kultūros puoselėjimas. |
| 3.6. 2022 m. lapkričio 28 – gruodžio 2 dienomis, bendradarbiaujant su Šiaulių lopšeliu-darželiu „Trys nykštukai“, organizuota dalinimosi gerąja patirtimi savaitė „Kolega – kolegai“. | 13 įstaigos pedagogų vedė atviras ugdomąsias veiklas kitos įstaigos pedagogams, patys stebėjo kolegų organizuojamus užsiėmimus, reflektavo įgytą patirtį. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4x |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3x 4□ |
| 5.3. Lyderystės ir vadovavimo efektyvumas | 1□ 2□ 3□ 4x |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4x |
| 5.5. Bendras įvertinimas (pažymimas vidurkis) | 1□ 2□ 3□ 4x |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ■ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Strateginio švietimo įstaigos valdymo. |
| 7.2. Švietimo įstaigos struktūros, procesų, išteklių valdymo. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| **Asmenybės ūgtis**  1. Tobulinti ugdymo kokybę, skatinant individualią ugdytinių pažangą. | 1.1. Didėjanti ugdytinių pažanga sakytinės, rašytinės kalbos ugdymo, skaičiavimo ir matavimo, problemų sprendimo srityse. | 1.1.1. Įstaigos ugdytinių pažanga sakytinės, rašytinės kalbos, skaičiavimo ir matavimo, problemų sprendimo srityse ne mažesnė nei 0,7. |
| 1.1.2. Švietimo pagalbos specialistai organizuos ne mažiau kaip 2 grupinius projektus, renginius, skirtus visiems ugdytiniams. |
| 1.2. Laiku pastebėti ir nustatyti vaiko gebėjimai ar ugdymosi sunkumai, suteikta pagalba vaikams ir pedagogams. | 1.2.1. Švietimo pagalba teikiama kiekvienam vaikui, turinčiam SUP. |
| 1.2.2. Vaiko gerovės komisijos narių, pedagogų dalyvavimas Šiaulių pedagoginės psichologinės tarnybos organizuojamose konsultacijose įtraukiojo ugdymo srityje (ne mažiau kaip 2 konsultacijos per metus). |
| **Ugdymas(is): dialogiškas ir tyrinėjantis**  2.Tobulinti ugdymo procesą, parenkant patirtinį ir personalizuotą ugdymo turinį. | 2.1. Ugdymosi metodų ir formų, leidžiančių kiekvienam vaikui patirti ugdymosi džiaugsmą ir sėkmę, parinkimas. | 2.1.1. Pedagogai ugdomojoje veikloje taikys inovatyvius ugdymo metodus, STEAM elementus (nemažiau kaip 1 užsiėmimas per savaitę vedamas „Žaidimų kambaryje“; nemažiau kaip 1 kartą per mėnesį organizuojama veikla už įstaigos ribų (4–6 m. ugdytiniams)). |
| 2.1.2. Visi įstaigoje dirbantys pedagogai ves ne mažiau nei po 1 atvirą veiklą įstaigos pedagogams. |
| 2.2. Ugdymo turinys formuluojamas atsižvelgiant į kiekvieno vaiko individualius pasiekimus ir pažangą. | 2.2.1. Planuojant ugdymo turinį el. dienyne kiekvieną savaitę numatoma individuali veikla (ugdymo individualizavimas pagal vaiko poreikius, gebėjimus ir kitus ypatumus) kiekvienam vaikui. |
| 2.2.2. Planuojant ugdymo turinį atsižvelgiama į vaikų idėjas, veiklos sumanymus (kiekvieną savaitę pildoma el. dienyno skiltis „Vaikų idėjos, jų sumanyta veikla“). |
| **Gyvenimas mokykloje: saviraiškus dalyvavimas**  3. Stiprinti bendruomenės narių įsitraukimą į įstaigos veiklą | 3.1. Įsitraukusi, informuota įstaigos bendruomenė | 3.1.1. Programos „Darni mokykla“ plano įgyvendinimas, 100 proc. |
| 3.2. Aktyvi įstaigos savivalda | 3.2.1.Teikti svarstyti klausimai; dalyvavimas įstaigos tarybos posėdžiuose kviestinio nario teisėmis. |
| 3.2.2. Į sudaromas įstaigos veiklos tobulinimo, renginių organizavimo darbo grupes įtraukti grupių tėvų komitetų atstovai. |
| **Lyderystė ir vadyba**  4. Dialogo ir susitarimų kultūros puoselėjimas | 4.1. Tikslingai panaudoti apibendrinti pokalbių, apklausų rezultatai, įstaigos veiklos kokybės gerėjimas | 4.1.1. Periodinių veiklos aptarimo pokalbių su visais pedagogais ir aplinkos (ūkio) darbuotojais organizavimas (2023 m. I, II ketv.). |
| 4.1.2. Tėvų apklausos dėl įstaigos veikos kokybės gerinimo organizavimas (2023 m. II ketv.). |
| 4.2. Geresnis įstaigos veiklos kokybės įsivertinimo organizavimas ir vykdymas. | 4.2.1. Bendrojo vertinimo modelio taikymas įstaigos veiklos kokybės vertinime (atliktas veiklos kokybės vertinimas ne mažiau kaip pagal tris kriterijus). |
| **Mokykla: besimokanti organizacija**  5. Bendradarbiauti su vietos bendruomene, išorinėmis organizacijomis, kitomis mokyklomis. | 5.1. Tikslinių partnerysčių plėtojimas. | 5.1.1. Bendradarbiavimo su socialiniais partneriais sutartyse numatytų veiklų įgyvendinimas (įgyvendintų bendrų veiklų sk. – 7). |
| 5.1.2. Naujų bendradarbiavimo sutarčių iniciavimas (pasirašytos 2 bendradarbiavimo sutartys su išorinėmis organizacijomis). |
| 5.2. Socialinio pilietinio ugdymo veiklos su socialiniais partneriais. | 5.2.1. Viktorinos pilietiškumo tema organizavimas, įtraukiant Lieporių mikrorajono ugdymo įstaigų ugdytinius (2023 m. I ketv.). |
| 5.2.2. SKU modelio įgyvendinimas (planuojamos 4 veiklos). |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Pasikeitę teisės aktai. |
| 9.2. Žmogiškieji faktoriai (nedarbingumas, darbuotojų kaita). |
| 9.3. Ekstremali situacija. |

Savivaldybės administracijos Švietimo skyriaus siūlymas:

**Pritarti 2023 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Šiaulių lopšelio-darželio „Vaikystė“ direktorės Redos Ponelienės 2022 metų veiklos ataskaita buvo skelbiama viešai bei pristatyta bendruomenei ir darželio tarybai. 2023 metų sausio 30 dienos tarybos susirinkime darželio taryba įvertino direktorės ataskaitą labai gerai.

Strateginiai ir metiniai veiklos planai įgyvendinti sistemingai. Darželio vadovė 2022 metais didelį dėmesį skyrė vaikų sakytinės ir rašytinės kalbos ugdymui, problemų sprendimo gebėjimams ugdyti, STEAM elementų integravimui į ugdymosi procesą, vaikų fizinės ir psichinės sveikatos stiprinimui bei sistemingos ir veiksmingos švietimo pagalbos teikimui. Įstaigoje buvo sudaromos sąlygos pedagogams tobulėti profesinėje srityje bei skatinami pasidalinti gerąja patirtimi. Džiugu, kad darželis naudojo įvairius viešinimosi būdus, kurių dėka buvo matomas plačiau. Nenutrūkstamas ryšys buvo jaučiamas su ugdytinių tėveliais: apklausose, balsavimuose, renginiuose ir kt. veikloje.

Įstaigoje naudingai naudojamos finansinės galimybės turtinant tiek vidaus, tiek lauko edukacines erdves. Įgyvendintas programos „Darni mokykla“ planas, už kurį lopšelis-darželis apdovanotas „Žaliuoju diplomu“. Vadovė aktyviai puoselėja bendradarbiavimą su socialiniais partneriais bei inicijuoja naujų bendradarbiavimo sutarčių pasirašymą.

Įstaigos direktorė Reda Ponelienė rengia ir pristato pranešimus, dalijasi gerąja patirtimi su kolegomis. Siūloma ir toliau tęsti tai, kas jau pradėta, ir imtis naujų iniciatyvų.

Šiaulių lopšelio-darželio „Vaikystė“ \_\_\_\_\_\_\_\_\_ Irma Glincerienė 2023-01-30

tarybos pirmininkė (parašas)

**11. Įvertinimas, jo pagrindimas ir siūlymai:**

Šiaulių lopšelio-darželio „Vaikystė“ direktorės Redos Ponelienės 2022 metų veiklos užduotys įvykdytos ir viršyti kai kurie sutarti vertinimo rodikliai, įstaigos veiklos administravimo veikloje pasiekta ženkliai geresnių rezultatų, pagerinta įstaigos veikla, labai gerai atliktos pareigybės aprašyme nustatytos funkcijos: padaryta pažanga ugdytinių kasdienių gyvenimo įgūdžių srityje, savivokos ir savigarbos, santykių su suaugusiais srityse; įstaigoje skiriamas dėmesys vaikų fizinės ir psichinės sveikatos stiprinimui, sveikos gyvensenos įgūdžių formavimui – lopšelis-darželis „Vaikystė“ pripažintas „Sveika mokykla“, „Aktyvia mokykla“, įgyvendinamos socialinio-emocinio ugdymo programos.

Didelis dėmesys skirtas pedagogų kompetencijų tobulinimui, gerosios patirties sklaidai – bendradarbiaujant su kitomis ikimokyklinio ugdymo įstaigomis, organizuota dalinimosi gerąja patirtimi savaitė „Kolega – kolegai“; įstaiga, dalyvaudama projekte ,,LEAN modelio diegimas Šiaulių m. ikimokyklinėse įstaigose“, su partneriais organizavo respublikinę ankstyvojo amžiaus vaikų ugdytojų metodinę-praktinę konferenciją „Šiandienos vaikai – ateities visuomenė“, organizuotas respublikinis ikimokyklinio ugdymo įstaigų vadovų forumas „Vadovo valanda“.

Lopšelis-darželis „Vaikystė“ aktyviai dalyvavo ŽŪM projekte „Ekologiškų ir pagal nacionalinę žemės ūkio ir maisto kokybės sistemą pagamintųmaisto produktų vartojimo skatinimas ikimokyklinio ugdymo įstaigose“.

Šiaulių miesto savivaldybės administracijos \_\_\_\_\_\_\_\_\_\_\_\_\_\_ Edita Minkuvienė 2023-02-15 Švietimo skyriaus vedėja (parašas)

Savivaldybės meras \_\_\_\_\_\_\_\_\_\_\_\_\_ Artūras Visockas 2023-02-15

(parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių lopšelio-darželio „Vaikystė“ direktorė \_\_\_\_\_\_\_\_\_\_\_\_ Reda Ponelienė 2023-02-15 (parašas)